recursal/SuperWikiNEXT-32B huggingface dataset:
Menneskets blodsirkulasjonssystem, rødt er arterier, blått er vener (blodårer)
**Sirkulasjon** eller *det sirkulatoriske system* er det organsystemet som lar blod sirkulere i kroppen.

Menneskets sirkulatoriske system består av blod, blodårer og hjertet. Det er funksjonelt og anatomisk tett forbundet med åndedrettssystemet.

Hjertet er en hul muskel som pumper blod. Blodåresystemet består av arterier, vener og kapillærer. Arterier er blodårer som frakter blod ut fra hjertet. Vener er blodårer som frakter blodet tilbake til hjertet. Kapillærene er de minste blodårene og utgjør overgangen mellom arterier og vener. Kapillærene danner et nett som bringer oksygen og næring inn i vevet, og fører avfallsstoffer og karbondioksid til venene. Fra venene blir blodet frakta tilbake til hjertet via nyrene. 

  

Blodets kretsløp kan grovt deles i to: lungekretsløpet og systemkretsløpet.

Lungekretsløpet
---------------

Hjertets høyre hovedkammer pumper blod ut i lungearterien. Denne deler seg i to og leder blodet til lungene, hvor det renner gjennom et kapillarnett tett ved de små luft-fylte lungeblærene. Det gjør det mulig for karbondioksid å passere fra blodet til lungene og oksygen å passere fra lungene til blodet. Deretter returnerer blodet til hjertet. Det sies nå å være oksygenert, og renner inn i venstre forkammer gjennom de fire lungevenene.

Systemkretsløpet
----------------

Systemkretsløpet, også kalt det store kretsløpet pumper blodet fra venstre hjertekammer/ventrikkel ut til kroppens organer og tilbake til hjertets høyre forkammer/atrium.

Se også
-------

* Kardiologi
* Lymfesystemet
* åpent sirkulasjonssystem

Eksterne lenker
---------------

* The Circulatory System, a comprehensive overview
* Studies on Hemodynamics and Coronary Circulation


|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Encyclopædia Britannica **·** Encyclopædia Britannica **·** Encyclopædia Universalis **·** Encyclopædia Universalis **·** Encyclopædia Universalis **·** LCCN **·** BNF **·** BNF (data) **·** NDL **·** NKC **·** BNE
 |
**Hemolytisk-uremisk syndrom** (forkortet **HUS**) er en sykdom kjennetegnet ved mikroangiopatisk hemolytisk anemi, akutt nyresvikt og lavt blodplatetall (trombocytopeni).

Hemolyse betyr sprengning av røde blodlegemer og innebærer at betydelig seigere hemoglobin er fritt oppløst i blodets plasma og forandrer blodets viskositet så det blir altfor seigtflytende og blokkerer de tynneste blodårene. 

Mikroangiopatisk; mikro – små; angio. åre, pathos – sykdom/lidelse

Uremi betyr at stoffer som normalt skilles ut med urinen får hope seg opp i blodet som følge av nyresvikt.

Symptomer og sykdomstegn
------------------------

Det klassiske tilfellet av HUS hos barn følger blodig diaré forårsaket av E. coli O157:H7, en stamme av E. coli som skiller ut verotoksin (også kjent som *shigatoksin*). Toksinet føres rundt i blodomløpet, fester seg i nyrene, og starter en betennelsesreaksjon som fører til akutt nyresvikt og *disseminert intravaskulær koaguasjon* (DIC). Fibrinvevet ødelegger røde blodlegemer og fanger opp blodplater, som fører til lavere nivåer av begge.

HUS oppstår etter 2-7 % av alle E. coli O157:H7-infeksjoner.

Se også
-------

* *E. coli* O157:H7

  


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
Sirup laget av maltose
**Sirup** (norrøn *sirop*, fra arabisk شراب *sharab*, drikk, via latin *siropus*) er i matlaging en betegnelse på flere flytende søtningsmidler som fremstilles av ulike råstoffer.

Når ordet sirup brukes alene, tenker man vanligvis på det som fremstilles av sukkerrør eller sukkerroer ved raffinering. Det har en flytende form og en gyllen farge. Det brukes i stor grad til baking og annen matlaging.

Lignende søtningsmidler fremstilles av annet plantemateriale, som sevjen fra visse trær. Særlig kjent er lønnesirup, som fremstilles av sevjen fra noen lønnetrær i Nord-Amerika. Også sevjen fra bjørk kan brukes til å fremstille et slikt søtningsmiddel. I USA er det en omfattende bruk av maissirup i næringsmiddelindustrien.

Sirup er også betegnelse på ikke-drikkeferdig råsaft av solbær, rips, bringebær, jordbær eller kirsebær. Sirup kan inneholde mindre råsaft enn saft, men ikke mindre enn 40 gram per 100 gram.

Sirup for drikkevarer
---------------------

Et utvalg av drikkevarer trenger søtningsstoffer for å oppveie surheten av noen av juicene som benyttes oppskrifter. Sukker løser seg ikke lett i kalde drikker eller etylalkohol. Siden de følgende siruper er væsker, er de lette å blande med andre væsker i blandede drikkevarer, noe som gjør dem overlegne alternativer til strøsukker.

### Sukkerlake

Sukkerlake eller klar sirup (engelsk: *Simple syrup*) som benyttes til å lage drinker i barer. Sukkerlake er laget ved å røre om strøsukker i varmt vann i en kjele til sukkeret er oppløst, og deretter avkjøle oppløsningen. Vanligvis kan forholdet mellom sukker og vann variere mellom 1:1-2:1. Sukkerlake kan anvendes som søtningsmiddel. Men siden den fort blir geleaktig når pektin er lagt til, er dens primære kulinariske bruk som base for fruktsauser, pålegg og syltetøy.

### Smaksstoffsirup

Smaksstoffsiruper (engelsk: *flavoured syrup*) er laget ved å tilsette smaksstoff til en sukkerlake. For eksempel er *syrupus aromaticus* fremstilt ved å tilsette visse mengder av appelsinsmak- og kanelvann til sukkerlake. Denne type sirup er vanlig brukt i kaffebarer, spesielt i USA, for å smakstilsette drikke.

### Gommesirup

Gommesirup (engelsk: *Gomme syrup* eller *gum syrup*; *gomme* er fransk for «gummi») er en ingrediens som vanligvis brukes i blandede drinker. Det er også ofte brukt som et søtningsmiddel for avkjølt kaffe i Japan. Som bar-siruper, er det en 02:01 sukker og vann-blanding, men har en ekstra bestanddel av gummi arabikum som virker som et emulgeringsmiddel. Gommesirup er laget med høyest mulig andel av sukker i vann som er mulig, mens gummiarabikum hindrer at sukkeret utkrystalliserer og lagger en glatt tekstur.

Referanser
----------

1. ↑  Online Etymology Dictionary: syrup
2. ↑  Bokmålsordboka: sirup
3. ↑  Sukkerlake i matoppskrift.no

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Symfoni nr. 1 i d-moll**, op. 13, er en symfoni komponert av Sergej Rakhmaninov i 1895. Verket ble skrevet mellom januar og oktober i komponistens Ivanovka-residens i Russland. Premieren skjedde i St. Petersburg 28. mars 1897, og var en total katastrofe for Rakhmaninovs del. Dette av to sentrale grunner: For det første hadde ikke orkesteret fått øvd nok, samt at Aleksandr Glazunov gjorde en slett jobb som dirigent. Natalia Satina − Rakhmaninovs senere kone − mente bestemt at Glazunov stilte beruset på scenen, men dette har aldri blitt bekreftet. Den dårlige mottakelsen verket fikk, ledet Rakhmaninov inn i en langvarig depressiv periode, og han kom ikke ut av denne før suksessen med den andre klaverkonserten fire år senere. Til tross for den dårlige mottakelsen symfonien fikk ved premieren, blir den i dag sett på som en dynamisk representasjon av den store russiske tradisjonen.

Partituret har følgende besetning: Tre fløyter, to oboer, to klarinetter i B, to fagotter, fire horn i F, tre trompeter i B, tre tromboner, tuba, pauke, basstromme (ikke i 3. sats), cymbaler, triangel (kun i sats 2 og 4), skarptromme, tam-tam (kun i 4. sats) og stryk.

Symfonien er i fire satser:

1. *Grave - Allegro ma non troppo*
2. *Allegro animato*
3. *Larghetto*
4. *Allegro con fuoco*

Eksterne lenker
---------------

* Symfoni nr. 1, op. 13: Fritt tilgjengelige noter i International Music Score Library Project.

|  |  |
| --- | --- |
| Oppslagsverk/autoritetsdata | LCCN
 |
**Li Datong** (kinesisk: 李大同, pinyin: *Lǐ Dàtóng*; født 1952 i Nanchong i Sichuan i Folkerepublikken Kina) er en kjent kinesisk journalist.

Li vokste opp i Beijing. Under kulturrevolusjonen var har i ti år gjeter i Indre Mongolia. Etter at han fikk vende tilbake til hovedstaden i 1979 fikk han arbeid ved *Kinas ungdomstidsskrift* (中国青年报, *Zhōngguó Qīngnián Bào*) utgitt av Den kommunistiske ungdomsliga. Under demonstrasjonene på Den himmelske freds plass i 1989 samlet han underskrifter mot propagandamyndighetene; det endte med at han fikk yrkesforbud for fem år og ble degradert til saksbehandler. 

I 1995 ble han medlem av Det kinesiske kommunistiske parti. Han ble sjefredaktør for tidsskriftet (egentlig et ukentlig avisbilag) *Bingdian* (冰点, «Frysepunkt»), som snart viste seg å bli avisens mest populære del. I 2005 utgav han boken *Historien om Bingdian* (冰点故事, *Bīngdiǎn Gùshi*). Den 24. januar 2006 ble bilaget uten begrunnelse (midlertidig) innstilt, hvorpå Li Datong forfattet et åpent klagebrev mot Partiets disiplinkontrollkommisjon

Referanser
----------

1. ↑  Offener Brief Li Datongs

Eksterne lenker
---------------

* Die Zeit – *Artikkel av 16. februar 2006*

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NDL **·** CiNii
 |
***Fortune*** er et amerikansk tidsskrift med fokus på forretnings- og finansnyheter. *Fortune* leverer TV-nyheter gjennom CNN Money.com og utgis hver annen uke, både i en amerikansk utgave og to internasjonale utgaver. 

Magasinet ble grunnlagt av Henry Luce i 1930 ved begynnelsen av Den store depresjonen, og det ble ansett som USAs første næringslivsmagasin. *Fortune* er i dag en del av mediekonsernet Time Warner. Magasinet har et opplag på rundt en 1 million, og over 5 millioner lesere.

*Fortune* er spesielt kjent for de lister over virksomheter med god inntjeningsevne som bladet offentliggjør en gang i året. Inntil september 2005 ble magasinet kun utgitt en gang i måneden.

*Fortune* utgir analyser og benchmark-rangeringer av selskaper verden over, blant annet:

* Fortune 500
* Fortune Best Companies
* Fortune America's Most Admired Companies
* Fortune Fastest Growing Companies
* Fortune Most Powerful Women

Fortune 500
-----------

«Fortune 500» er en liste over de 500 største selskapene i USA etter brutto omsetning. I tillegg utarbeides det en «Fortune Global 500» liste som rangerer de 500 selskapene på verdensbasis. Listene utarbeides av *Fortune* og publiseres en gang i året.

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) Fortune (magazine) – kategori av bilder, video eller lyd på Commons Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Nationalencyklopedin **·** ISSN
 |
**Symbolsk interaksjonisme** (**speilingsteori**) er en sosiologisk teori innen mikrointeraksjonismen.

Formålet med teorien er å forklare samhandling, med vekt på hvilken forståelse eller mening informanten har med det som formidles, og kjennetegnes ved at kausalforklaringen går fra aktør mot struktur. Aktøren står i sentrum som både fri og kreativ.

Teorien nådde toppen på 1920-tallet, men på 1930-tallet ble den symbolske interaksjonismens stilling svekket etter at store tenkere som George Herbert Mead døde og Robert Park forlot universitetet i Chicago, som teorien ble assosiert med. Symbolsk interaksjonisme ble avløst av strukturfunksjonalisme som den største og viktigste sosiologiske retningen, men symbolsk interaksjonisme fortsatte å være en viktig kraft innen sosiologien inntil 1950-tallet. Symbolsk interaksjonisme var en stor pådrivskraft for en aktørorientert sosiologisk orientering. Den symbolske interaksjonismen ville gå til kjernen i sosiologien som de mente var ansikt-til-ansikt samhandling, og et stort fokus innenfor retningen er aktørenes subjektive tolkninger av den sosiale verden.

Selv om den symbolske interaksjonismen har røtter fra den filosofiske pragmatismen, så er Herbert Blumer dens navngiver. Blumer skilte mellom symbolsk og ikke-symbolsk interaksjonisme, hvor symbolsk interaksjonisme krever abstrakt tenkning, mens ikke-symbolsk interaksjonisme er en ren reaksjon.

Referanser
----------

1. ↑   Ritzer, George (International Edition 2011). *Sociological Theory*. McGraw-Hill. 7. utgave. Side 203 og 210. ISBN 978-007-108852-7
2. ↑   Ritzer, George (International Edition 2011). *Sociological Theory*. McGraw-Hill. 7. utgave. Side 366. ISBN 978-007-108852-7

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Universalis **·** GND **·** LCCN **·** BNF **·** BNF (data) **·** SUDOC **·** NDL **·** BNE
 |
**Underskriftsmaskinen** «Autopen Model 50» fra International Autopen Company reproduserte underskriften til USAs daværende president Kennedy, etter instruks.
En **underskriftsmaskin** er en mekanisk innretning som reproduserer en underskrift. Denne type maskiner bruker en mal av underskriften som skal mangfoldiggjøres.

En slik maskin reproduserte i 2013 signaturen til USAs president på et lovforslag. Det er den første gangen det er blitt offentliggjort at en slik maskin har signert et lovforslag i USA.

En kjent modell er «Autopen Model 80» som er blitt brukt til diverse formål av forskjellige USA-presidenter. Produsenten av den modellen ønsker ikke å røpe hvilke presidenter det gjelder. Navnet «**autopenn**» brukes iblant på norsk.

Referanser
----------

1. ↑  Hamilton, Charles, *The Robot That Helped To Make A President: A Reconnaissance Into the Mysteries of John F. Kennedy's Signature*, Charles Hamilton Autographs,
New York, 1965.
2. ↑  Maskinen som signerer lover
3. ↑  Signerte lovforslaget med digital penn
**Steven Mead** (født 1962 i Bournemouth, England) er en britisk eufonium-solist og musikklærer som har oppnådd verdensomspennende anerkjennelse av eufonium som solo-instrument. Han har spilt med Desford Colliery Brass Band og Brass Band of Battle Creek.

Han har innspilt verker av blant andre Martin Ellerby, Torstein Aagaard-Nilsen, Vladimir Cosma, Goff Richards, John Reeman og Philip Sparke. Goff Richards *Pilatus*, Aagaard-Nilsens *Concerto for Euphonium and Orchestra*, Reemans *Sonata for Euphonium* og Ellerbys *Euphonium Concerto* ble alle skrevet særskilt for Mead.

Mead har også utviklet en rekke munnstykker for messinginstrumenter, samt Besson Prestige Euphonium. Han underviser på fakultetet i Royal Northern College of Music, en skole for treblåserinstrumenter, messinginstrumenter og perkusjon.

Referanser
----------

Eksterne lenker
---------------

* Offisielt nettsted Rediger på Wikidata

* (en) Steven Mead – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** MusicBrainz **·** Discogs
 |
**Underskrivernes Hus** ligger i Pilies gatve nr 26 i Gamlebyen i Vilnius, hovedstaden i Litauen. Den har fått dagens navn etter at Litauens uavhengighetserklæring ble undertegnet her 16. februar 1918. Bygningen er i dag et museum, og er en del av Litauens nasjonalmuseum.

Bygningen er første gang nevnt i et edikt fra 1645. Huset er endret en rekke ganger gjennom 1600- og 1700-tallet. Etter en større brann på 1700-tallet, gikk det igjennom en større ombygging og fikk en ny etasje. På slutten av 1800-tallet ble det bygget om av Kazimierz Sztral i stilen nyrenessanse etter tegninger av den russiske arkitekten Alexiej Polozov.

Huset ble opprinnelig brukt som bolighus, eter hvert åpnet Sztral den kjente kafeen Biały Sztral i første etasje, som var i virksomhet helt fram til 1939.

Fram til 1918 hadde Den litauiske hjelpekomiteen, som opererte under første verdenskrig, kontorer i bygningen, og det var i denne organisasjonens lokaler at Det litauiske råd møttes i februar 1918 og undertegnet uavhengighetserklæringen. I tiden videre huset bygningen både boliger og kontorer for ulike litauiske organisasjoner.

Etter at Litauen ble uavhengig fra Sovjetunionen i 1990, ble det bestemt at bygningen skulle omgjøres til museum, og dette åpnet for publikum i 2000, og har siden 2003 vært en del av Litauens nasjonalmuseum.

16. februar hver år blir undertegnelsen av uavhengighetserklæringen minnet i huset.

Eksterne lenker
---------------

* Nasjonalmuseets nettsider
**Den gamle Guangxi-klikken** (kinesisk: 舊桂系) var en slagkraftig krigsherregruppering i Republikken Kinas tidlige historie. Den hadde sitt tyngdepunkt i den sørkinesiske provinsen Guangxi. 

Klikkens leder var Lu Rongting (陆荣廷), og den var under hans lederskap i stand til å vinne kontroll også over naboprovinsene Hunan og Guangdong. Sammen med Yunnan-klikken utgjorde den hovedkraften i opposisjonen mot Yuan Shikais monarkistiske ambisjoner under den nasjonale beskyttelseskrig. Sammen med Yunnan-klikken og Sun Yat-sens kinesiske revolusjonsparti startet den bevegelsen for konstitusjonens beskyttelse. 

Det tok ikke lang tid før klikken kom på kant med Sun og presset ham fra makten. Sun, Chen Jiongming og Yunnan-klikken klarte imidlertid etterpå å beseire dem i Guangdong-Guangxi-krigen. Den gamle Guangxi-klkikken brøt sammen tidlig i 1920-årene, og ble erstattet av den Sun-vennlige nye Guangxi-klikken.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Et eksempel på hvordan undertekst ser ut.
**Undertekster** er tekster som er synkronisert til filmer og TV-program for å hjelpe mennesker med å forstå hva som sies og foregår. Teksting brukes for å støtte døve, hørselshemmede og andre i å følge dialog og lydbilde i filmer og program. Den kan brukes også til skriftlig gjengivelse av dialog i kortform for å gjøre fremmedspråklige filmer tilgjengelige. Det anvendes i blant hvis personer med bred dialekt snakker eller når det er mye støy rundt personen som snakker. Det er flere faktorer som spiller inn med hensyn til å forstå det som står skrevet i en undertekst. For det første må seeren kunne se teksten. I hvilken grad dette oppnås, avhenger av tekstens størrelse. Hvis teksten er for liten, er det vanskeligere å se den enn hvis den er stor nok. For det andre må seeren kunne det språket det tekstes på. Som oftest tekstes det på det språket som seeren benytter i det daglige. Det er også av betydning at teksten ikke vises i for kort tid på skjermen. Fravær av teksting kan enten skyldes at det anses unødvendig eller at det anses unyttig. Det kan også skyldes manglende teknisk utstyr eller manglende evne eller vilje til å bruke det tekniske utstyret.

Eksterne lenker
---------------

* sprakradet.no Retningslinjer for god teksting i Norge
* Teksting; fra Bibliotekarstudentens nettleksikon om litteratur og medier (pdf-fil)

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** BNF **·** BNF (data) **·** NKC
 |
Den gamle synagoge i Kraków
**Den gamle synagoge** (polsk *Synagoga Stara*) er en ortodoks synagoge i bydelen Kazimierz i Kraków, ved Szeroka-gaten 24. Den er Polens eldste bevarte synagoge og en av de mest verdifulle severdigheter innen jødisk sakralarkitektur i Europa. Frem til den tyske invasjonen av Polen i 1939 var den en av Krakóws viktigste synagoger og fungerte som det religiøse, kulturelle og sosiale hovedsenteret for det jødiske miljøet i byen.

Synagogen ble bygd i 1407 eller 1492,[] og ble fullstendig herjet og plyndret av tyske nazister under andre verdenskrig. I 1956 begynte en omfattende renovasjon (frem til 1959), som i sin helhet ble finansiert av den polske stat.[] I dag huser synagogen et museum. Det er en undergren av Krakóws historiske museum. 

I dag er Den gamle synagoge rektangulær og toskipet, bygd i gotikk og renessanse. Dens nåværende form er resultatet av mange ombygninger og restaureringer i århundrenes løp.

Referanser
----------

1. ↑  «The Old Synagogue in Kazimierz – oldest synagogue in Poland». *www.scrapbookpages.com*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 29. mars 2020.  «Arkivert kopi». Arkivert fra originalen 10. januar 2020. Besøkt 29. mars 2020.

Eksterne lenker
---------------

* (en) Offisielt nettsted Rediger på Wikidata

* (pl) Offisielt nettsted Rediger på Wikidata

* (en) Old Synagogue of Kazimierz, Kraków – kategori av bilder, video eller lyd på Commons Rediger på Wikidata
**Understøttelseskassen for uheldige sjømenn i Risør** var en privat sykeforsikring og gjensidig understøttelsestiltak for lokale sjømenn fra Risør og deres etterlatte. Foreningen ble stiftet 26. mars 1820 i Risør under navnet «Understøttelses Indretningen for Uhældige Søemænd i Østerrisøer Bye og Tolddistrikt». Foreningens medlemmer betalte inn kontingent for å forsikre seg mot uventede hendelser.

Foreningen har endret navn flere ganger. I 1842 endret den navn til «Østerrisøer Byes og Sønneløv Sogns Understøttelseskasse for Uhældige Søemend». Foreningen ble delt i 1854. Offiserene forble i foreningen, mens det øvrige mannskapet gikk ut og ble senere medlem av Arbeiderforeningens understøttelseskasse. Foreningen endret samtidig navn til «Østerrisøer Byes og Sønneløv Sogns Understøttelseskasse for Skibsførere og Styrmend». I 1872 endret den igjen navn til «Risørs Skipperforenings Assurance Indretning».
Understøttelseskassen ble oppløst i 1958, grunnet få medlemmer.

Arkivet
-------


|  |
| --- |
|  |
| **Norgesdokumentarv** |

Forhandlingsprotokollen til «Understøttelseskassen for uheldige sjømenn i Risør» befinner seg i dag på KUBEN i Arendal. Protokollen dekker årene fra oppstarten i 1832 og går frem til 1890.

Forhandlingsprotokollen ble innlemmet i Norges dokumentarv i 2018 som en del av Seilskutearkivene fra Aust‐Agder 1820‐1920. Protokollen gir et unikt innblikk i en av de tidlige forsikringsordningene for sjøfolk.

Referanser
----------

1. ↑  Redningen for Risørs uheldige sjømenn, Avtrykk.no, 22.05.2018
2. ↑  Protokoll fra Understøttelseskassen for uheldige sjømenn i Risør, *kubenarendal.no*, 07.12.2018

Eksterne lenker
---------------

* (no) Arkiv etter Understøttelseskassen for uheldige sjømenn i Risør på Arkivportalen
**Steven Dale Green** (født 2. mai 1985, død 15. februar 2014) var en amerikansk krigsforbryter og soldat som deltok i krigen i Irak. 

Green vokste opp i Seabrook i Texas og flyttet til Midland, Texas som 14-åring. Han droppet ut av videregående skole i 2002, men oppnådde «high school equivalency» i 2003. I 2005 ble han innrullert i den amerikanske hæren. Han var stasjonert i Irak mellom september 2005 og april 2006. I mai 2006 forlot han hæren på grunn av en antisosial personlighetsforstyrrelse.

Green er den første eks-soldaten dømt etter en amerikansk lov som gir anledning til å sivilrettslig forfølge forbrytelser begått av amerikanske soldater i utlandet. Normalt skal slike forbrytelser fremmes for en militær domstol.

Green ble arrestert av FBI 30. juni 2006. 10. juli samme år ble fire andre soldater arrestert for den samme forbrytelsen. Medsoldatene Paul E. Cortez, James P. Barker, Jesse V. Spielman og Bryan L. Howard ble dømt til lange fengselsstraffer. Green ble dømt 7. mai 2009 for å ha deltatt i en gjengvoldtekt av Abeer Qassim al-Janabi, en 14 år gammel irakisk jente, for deretter å ha drept henne, og for å drept jentas mor, far og fem år gamle søster, samt satt fyr på huset deres, mens han gjorde tjeneste i landsbyen Mahmudiyah i Irak. De forkledde seg som irakere for at mistanken skulle kastes på opprørerne. Påtalemyndigheten ba om dødsstraff, men juryen kunne ikke bli enige, så han ble dermed dømt til livsvarig fengsel.

Filmen *Redacted* er basert på drapene.

Den 15. februar 2014 blev Steven Dale Green funnet hengt i fengselscellen sin.

Referanser
----------

1. 1 2  .
2. ↑  NRK – Soldat dømt for voldtekt og drap
3. ↑  Dagbladet – Voldtok irakisk jente (14), drepte familien og brente liket
4. ↑  Aftenposten - Irak-soldat siktet for drap og voldtekt
5. ↑  Verdens Gang - Slipper dødsstraff for drap på irakisk familie
6. ↑  *Soldier Convicted Of Iraq Rape, Murders Found Hanged In Prison*, huffingtonpost.com, 18. februar 2014
**Den gamle protestantiske gravlund i Macao** (kinesisk: 基督教坟 场) ble anlagt av Det britiske Ostindiakompani i 1821 i Macao på grunn av mangelen av et gravsted for protestanter i denne portugisiske katolske kolonien.

Macaos myndigheter forbød gravlegging av andre enn katolikker innen byens murer, og utenfor barrieren mot kinesisk område motsatte kineserne seg begravelse av utlendinger. Dermed var de britiske, amerikanske og nordeuropeiske handelsfolk henvist til å foreta sine begravelser i all hemmelighet nattestider utenfor bymuren, men innenfor barriereporten *Porta de Cerco*. Men der risikerte de å bli konfrontert av kineserne eller av at gravene ble desekrert etter at gravfølget hadde trukket seg tilbake. Det var også kinesiske graver i dette området.

Det er ikke endelig avklart når gravlunden ble åpnet. Over porten står en inskripsjon som nevner årstallet 1814, men det henviser mer sannsynlig til da Ostindiakompaniet fikk et nytt charter. Det var sannsynligvis i 1821 at saken ble endelig regulert, etter at den skotske misjonæren og bibeloversetteren Robert Morrisons kone Mary døde det året. Da kjøpte den lokale komite for Det britiske Ostindiakompani et stykke land og avklarte dets rettsstatus med portugiserne slik at protestanter ble tillatt gravlagt der. Senere tillot Det britiske Ostindiakompani også ikke-britiske utlendingers begravelser der, og flere av de smuggravlagte utenfor bymuren ble flyttet til deres gravfelt. Dette er forklaringen på at en del av gravene bærer tidligere dødsdato enn 1821, noen helt tilbake til 1770-årene. De tidligere gravene ble flyttet fra *Meesenberg Hill* (oppkalt etter Ostindiakompaniets William Meesenburg, den første som ble gravlagt på den høyden).

Folk fra Storbritannia, USA, Nederland, Danmark, Sverige og Tyskland er gravlagt på gravlunden.

Gravlunden ble stengt for ytterligere begravelser i 1858, og det er grunnen til at det nå kalles den *gamle* protestantiske gravlund. Ved siden av ligger *Morrison Chapel*, navngitt etter Robert Morrison, som selv ble gravlagt der.

Hans kone Mary ligger også der, og deres sønn James, død 5. mars 1811 og opprinnelig gravlagt annetsteds, ligger rett ved siden av henne. Den engelske maleren George Chinnery (1774–1852) ligger også der; han bodde i Macao i 27 år. Man finner også gravene til for eksempel løytnant Joseph H. Adams (barnebarn av USAs president John Adams og nevø av president John Quincy Adams), Anders Ljungstedt, Edmund Roberts, Henry Spencer Churchill og Sir Humphrey Lee Fleming Senhouse.

Kapellet på gravlunden ble bygd av Ostindiakompaniet i 1831, og ombygd og gjenkonsekrert i 1921

Litteratur
----------

* Lindsay Ride og Mary Ride: *An East India Company Cemetery: Protestant Burials in Macao*
* Lindsay Ride: *The Old Protestant Cemetery in Macao*
* Austin Coates: *A Macao Narrative*

Eksterne lenker
---------------

* Informasjon om Morrison Chapel (noe av informasjonen er utdatert, se lenken nedenfor)
* Report on the appointment of a new clergy-in-charge at the Morrison Chapel
* olamacauguide.com om gravlunden
**Steven Cann** (født 20. januar 1988 i Sør-Afrika) er en walisisk fotballspiller som har spilt for to engelske klubber. Han spiller nå for Rotherham United i Football League Two.

Biografi
--------

Cann, som gikk på Derby County sitt fotballakademi, skrev under på sin første profesjonelle kontrakt med Derby County, en 1-årskontrakt, den 8. mai 2006. Siden Lee Camp var på utlån til Norwich City i første del av 2006/07-sesongen var han Derbys tredjevalg som keeper i denne perioden. Steven Cann har fortsatt ikke spilt noen obligatoriske kamper for klubben, men 23. september 2006 var han ubenyttet reserve da Derby slo Sheffield Wednesday 2-1. Grunnen til at han satt på benken i denne kampen var at Stephen Bywater måtte stå over kampen på grunn av en skade. Dermed ble Cann plassert på benken, mens Lee Grant voktet målet. Cann var fast sisteskanse på Derbys U-18 lag i 2006/07-sesongen. I slutten av mai 2007 ble det klart at han ikke fikk fornyet kontrakt med Derby.

Den 31. juli 2007 skrev Cann under på en kontrakt med Rotherham United.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Derby County | Kontrakt | 0 | 0 | 0 | 0 | 06/2006 - 05/2007 |
| Englands flagg | Rotherham United | Kontrakt | 0 | 0 | 0 | 0 | 07/2007 - |

Meritter
--------

* Rykket opp til Premier League med Derby etter å vunnet playoff-finalen i 2006/07-sesongen.

Eksterne lenker
---------------

* (en) Steven Cann – Transfermarkt Rediger på Wikidata

* (en) Steven Cann – Soccerbase.com Rediger på Wikidata

* (en) Steven Cann – FBref Rediger på Wikidata
* (en) Spillerprofil på hjemmesiden til Derby County

|  |  |
| --- | --- |
| Oppslagsverk/autoritetsdata | Prabook
 |
***Libonectes*** (betyr «sørvestsvømmer») er en utdødd reptilart av sauropterygia-familien. Den er kjent fra kun et funn, som ble gjort i Brittonformasjonen i Texas i USA, datert til den tidlige delen av turoniumalderen i kritt-perioden.

Dyret var meget lik *Thalassomedon*, selv om strukturen i nakkevirvlene var forskjellige, med høyere ryggrad og lengre støtte i beinet, og dens nese var noe nærmere tuppen av skallen. Skallen til eksemplaret som er funnet, er den best bevarte elasmosaurid-skallen som er funnet. Eksemplaret består av en skalle og nakke, samt gastrolitter funnet sammen med fossilet. Et skulderbelte og luffer ble også funnet, men ble tydeligvis forkastet på et tidspunkt i fortiden.

Eksemplaret ble egentlig klassifisert som *Elasmosaurus morgani* av Welles i 1949, men reklasifisert til en egen art av Carpenter i 1997.

Formen
------

Libonectes lengde kunne bli mellom 7-14 meter lang. Dens vekt kunne bli så mye som 5-8 tonn. De store øynene vendte framover og ga Libonectes godt stereoskopisk syn som oppdaget byttedyr og vurderte avstander. Hver kjeve hadde minst 36 lange, skarpe tenner som sto skrått utover. Når kjeften lukket seg, gikk tennene i hverandre og stengte fisk og blekksprut inne i munnen, men dyrene ble ikke spiddet.

Den lange halsen var satt sammen av 62 virvler og utgjorde nesten halve dyrets lengde. Store deler av halsen var svært bøyelig, men ned mot roten var den stivere. Dette hjalp trolig Libonectes å holde strømlinjeformene når den satte opp farten i vannet.

Krypdyret svelget steiner, mest sannsynlig for å stabilisere vekten i vannet.
De fire muskuløse finnene drev krypdyret raskt gjennom vannet. De kan også ha fungert som ror til å styre seg fram med. I den bakre enden hadde Libonectes en veldig kort hale.

Referanser
----------

1. 1 2  Carpenter, K. (1999). "Revision of North American elasmosaurs from the Cretaceous of the western interior." *Paludicola*, **2**(2): 148-173.

Eksterne lenker
---------------

* (en) *Libonectes* i Encyclopedia of Life Rediger på Wikidata

* (en) *Libonectes* i Global Biodiversity Information Facility Rediger på Wikidata

* (en) *Libonectes* hos Fossilworks Rediger på Wikidata

* (en) *Kategori:Libonectes* – bilder, video eller lyd på Wikimedia Commons Rediger på Wikidata

* *Libonectes* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
***Sjinel*** (originaltittel: *Шинель*) er en sovjetisk stumfilm fra 1926, regissert av Grigorij Kozintsev og Leonid Trauberg. Filmen er basert på fortellingene *Nevskij prospekt* og *Kappen* av Nikolaj Gogol.

Handling
--------

Ved ankomst til St. Petersburg prøver grunneier Ptitsin (spilt av Nikolai Gorodnichev) ved hjelp av bestikkelser å oppnå en gunstig avgjørelse i en rettstvist han har angående en nabo. Sammen med svindleren og utpresseren Jaryzjka (spilt av Sergei Gerasimov) finner han en funksjonær som er villig til å la seg bestikke. Den forsiktige Akakij Basjmatsjkin (spilt av Andrej Kostritjkin) som bestikkeren kommer til, ønsker egentlig ikke å være en del av denne virksomheten - selv om han ikke kan motstå sjarmen til en vakker kvinnelig fremmed (spilt av Antonina Jeremejeva)

Men etter hvert oppdager Akakij imidlertid at drømmekvinnen hans bare var en medskyldig til svindlerne som nylig hadde bestukket ham. I frykt for straff blir den redde byråkraten enda mer tilbaketrukket, desto mer forsiktig, og begynner å isolere seg fra andre mennesker.

Skuespillere
------------

* Andrej Kostritjkin som Akakij Basjmatsjkin
* Antonina Jeremejeva
* Aleksej Kapler som «den betydningsfulle personen»
* Emil Gal som skredder
* Sergej Gerasimov som Jaryzjka
* Vladimir Lepko som skredderen Petrovitsj

Referanser
----------

1. ↑  Госфильмофонд представит оцифрованные советские фильмы на Петербургском культурном форуме
2. ↑  Шинель

Eksterne lenker
---------------

* (en) *Sjinel* på Internet Movie Database Rediger på Wikidata

* (sv) *Sjinel* i Svensk Filmdatabas Rediger på Wikidata

* (en) *Sjinel* på AllMovie Rediger på Wikidata

* (nl) *Sjinel* på MovieMeter Rediger på Wikidata

* (en) *Sjinel* på Rotten Tomatoes Rediger på Wikidata
***Sjibbolet*** er et norsk, kristent tidsskrift, utgitt av Pinsebevegelsen i Norge.

Sjibbolet er De Norske Pinsemenigheters Ytre Misjon (PYM) blad for *Norske Pinsevenners Arbeid i Israel* (NPAI). Bladet inneholder artikler relatert til arbeidet i Israel og andre artikler som belyser situasjonen i landet. Men også annet stoff, som reiseskildringer, analyser og intervjuer er å finne i bladet. Bladet har også et nettsted med ytterligere informasjon. 

Bladet har frivillig kontingent. Det kommer fire ganger i året og har 24 sider. Ansvarlig redaktør for bladet er reisesekretær Jon Erling Henriksen.

Norske pinsevenners arbeid i Israel
-----------------------------------

Norsk pinsebevegelse driver misjonsarbeid i mer enn 30 land på fire kontinenter. PYMs arbeid i Israel kalles *Norske Pinsevenners arbeid i Israel* (NPAI) og startet allerede i 1947. NPAI arbeider med prosjekter knyttet til vedlikehold og utbedring ved helseinstitusjonene for mental helse ved Eitanim og Kfar Shaul, Jerusalem. NAPI hjelper også eldre israelere som faller utenfor det offentlige sosiale nettverk i bydelen Mevasseret Ziyyon, Jerusalem. 

*Beit Betania* (på norsk: *Betania-hjemmet*) er stedet (huset) arbeidet drives fra.

Eksterne lenker
---------------

* (no) Offisielt nettsted Rediger på Wikidata
* (no) www.pym.no - Sjibbolet
* (no) De norske Pinsemenighetenes Ytremisjon (PYM)
* (no) Pinsebevegelsen i Norge
Vangengejmbreen på kartet over AntarktisVangengejmbreenVangengejmbreenVangengejmbreen på kartet over Antarktis
**Vangengejmbreen** er en isbre i Wohlthatmassivet i Dronning Maud Land. Den er om lag 15 kilometer lang og drenerer østsiden av Mentzelfjellet i Gruberfjella. Den strømmer i nordlig retning mot Sjøhausen.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Den ble ytterligere kartlagt av en sovjetisk ekspedisjon i 1960–61 som navnga den etter den sovjetiske meteorologen Georgij Vangengejm (1886–1961).

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 15317
* Vangengejmbreen *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
**«Vinnernes konkurranse låt (The popstjerners!)»** er en sang med den norske humortrioen Prima Vera med overdubbinger av bergenseren Björn Dahl, som opprinnelig ble utgitt 15. januar 1981 på samlealbumet *Best of Ebba*.

På *Salmer og sanger vi gjerne hiver*, hadde Prima Vera med «Konkurranse-låt» hvis tittel ikke var tilfeldig. Platekjøperne ble oppfordret til å skrive et vers, spille det inn og sende innspillingen til Prima Vera.

Bergenseren Björn Dahl tok oppfordringen og sendte avgårde innspilling (samt et brev til trioen som ble gjengitt på albumomslaget).

I bakgrunnen går Prima Veras innspilling dobbelt så fort som opprinnelig og lydkvaliteten er redusert i forhold til originalen. Mens første vers pågår, er det latter som preger overdubbingene. I andre vers synger Björn Dahl med både mann- og dame-stemme. Det hele handler om at tekstens dame/mann er ute og går seg en tur mens en merkelig lyd inntreffer.

«Vinnernes konkurranse låt (The popstjerners!)» ble også gitt ut september 2000 på *Rest of the best vol 2,5*.

Referanser
----------

1. ↑  *Best of Ebba* – albumomslag informasjon
2. ↑  VG 18. desember 1980
3. ↑  *Salmer og sanger vi gjerne hiver* – albumomslag informasjon
4. ↑  *Best of Ebba* – albumomslag informasjon
Fjose vant Meltzerprisen for sine studier av bananfluens genetikk.
**Anders Fjose** (født 9. august 1955 i Bergen) er en norsk biolog. Han er professor Molekylærbiologisk institutt ved Universitetet i Bergen.

Etter eksamen artium ved Voss gymnas 1974 ble han cand.scient. i biokjemi 1982 ved Universitetet i Bergen. Etter tre år NTNF-stipend ved Universitetet i Basel i Sveits ble han dr.phil. i cellebiologi 1985 og vant den 1. Meltzerprisen på 25 000 kroner for avhandlingen som var om bananfluens genetikk. 

> Ved å isolere og karakterisere regulerende gener hos bananflua, har prisvinneren påvist hvordan disse influerer på fluas utvikling og vekst
> 
> 
> I begrunnelsen for Meltzerprisen 1985
> 
> 

 Han var forsker ved felleslaboratoriet for bioteknologi ved Universitetet i Bergen, før han i 1988 fikk stillingen som professor i molekylærgenetikk ved Universitetet i Tromsø. Siden 1992 er han professor i biokjemi og molekylærbiologi ved Universitetet i Bergen. Han ble innvalgt i Det Norske Videnskaps-Akademi i 1995.

Bibliografi
-----------

* (no) Publikasjoner av Anders Fjose i forskningsdokumentasjonssystemet CRIStin

Referanser
----------

1. ↑  «Forskerpris til Vossing». NTB. 10.3.1986.
2. ↑  «Anders Fjoses hjemmeside på jobb».

|  |  |
| --- | --- |
| Oppslagsverk/autoritetsdata | CRIStin
 |
***Vagabond Luck*** er en amerikansk stumfilm fra 1919, regissert av Scott R. Dunlap.

Handling
--------

Jimmie Driscoll arbeider innenfor hesteveddeløp, og sørger for at Jim Richardsons hester vinner en rekke løp. Men han får sparken fordi han blir ansett til å være alt for stor og tung. Han reiser deretter til hjemmet til avdøde dommer Bell, og Jimmy er forelsket i dommerens datter Joy - som ble stående nesten uten penger etter at faren hennes nylig døde. Joys bror Harry skriver til henne og ber om mer penger fordi han desperat trenger penger, og hun slår seg derfor sammen med Jimmie i håp om å tjene nok penger på årets aller siste konkurranse.

Skuespillere
------------

* Albert Ray som Jimmie Driscoll
* Elinor Fair som Joy Bell
* Jack Rollens som Harry Bell
* John Cossar som Jim Richardson
* William Ryno som Tunk
* George Millum som Jumbo
* Al Fremont som Spike Bradley
* Lloyd Bacon som Buck
* Johnny Ries som Johnny

Referanser
----------

1. ↑  VAGABOND LUCK

Eksterne lenker
---------------

* (en) *Vagabond Luck* på Internet Movie Database Rediger på Wikidata

* (en) *Vagabond Luck* på American Film Institute Rediger på Wikidata
Berg anno 1965. Bergslia og sporet til Sognsvannsbanen i front. Ringveien til venstre. Tåsen og Nydalen i bakgrunnen.
**Berg** er et strøk i Bydel Nordre Aker i Oslo vest, og grenser til strøkene Nordberg i nord, Tåsen i øst og Ullevål Hageby i sørvest. Berg er gitt navn etter Berg gård, som ligger på et høydedrag ut mot Ullevaal Stadion. 

Berg er i hovedsak et villaområde, og ellers finner man her Berg videregående skole, Tåsenhjemmet, samt Berg stasjon på Sognsvannsbanen. I området mellom Berg gård og Berg videregående skole finnes en liten bøkeskog.

Større deler av villaområdet på Berg ble bygget i årene rundt 1930, og bærer preg av en til dels funksjonalistisk stil, men også av en slags nybarokk eller jugendaktig panelarkitektur med saltak. Strøket ble utbygget etter at A/S Akersbanene sammen med Aker kommune i årene rundt 1920 hadde foretatt store tomtekjøp på Sogn, men også i nærområdene Tåsen, Nordberg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanene tomtene til finansiering av Sognsvannsbanen.

Se også
-------

* Sogn haveby

Referanser
----------

1. ↑  Plan- og Bygningsetaten, Byutviklingsavdelingen (april 1999). «Forstadsbaner og boligplaner i Oslo gjennom 150 år». Oslo kommune. Besøkt 7. mai 2007.

Eksterne lenker
---------------

* Historisk turtips på Berg

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Sentralt stedsnavnregister
 |
**Berg arbeidskirke** er en arbeidskirke til Berg menighet i Larvik kommune, Vestfold fylke.

Berg trekirke hadde stort behov for oppussing på 1970-tallet, men ikke alt ble gjennomført. I stedet ble det arbeidet for å bygge en ny arbeidskirke. Etter forsinkelser i forbindelse med kommunesammenslåingen mellom Larvik og Brunlanes kom det fortgang i planene rundt årtusenskiftet, og arbeidskirken ble oppført på Søndersrød i utkanten av Helgeroa, med innvielse 27. januar 2007.

Arbeidskirken er hovedsakelig forblendet med tegl utvendig, mens støpulen er en trekonstruksjon. Selve kirkerommet er kvadratisk og har en takkonstruksjon av limtre. Rommet er møblert med løse stoler. 

Arbeidskirken har i stor grad overtatt som gudstjenestekirke etter trekirken. Det er ikke kirkegård ved arbeidskirken. Begravelser skjer fortsatt ved trekirken.

Audun Haga er sokneprest i Berg menighet, og har vært prest i Berg siden år 2000.

22. januar 2017 feiret kirken 10 år med fullt hus i sin jubileumsgudstjeneste, der biskop i Tunsberg Per Arne Dahl, var gjestetaler.[]

Referanser
----------

1. ↑  Ifølge kirkelig fellesråd. Ellers varierer overslagene fra 200 på 
Kirkesøk til 600 på iBrunlanes.no.

Eksterne lenker
---------------

* Børve og Borchsenius om kirken
* Kirkesøk – Berg arbeidskirke, Larvik
* Larvik kirkelige fellesråd
* Tunsberg bispedømme om Berg-kirkene
* Reportasje i lokalavisen om åpningen av arbeidskirken

| * v
* d
* r
Kirker i Larvik prosti |
| --- |
| Berg arbeidskirke **·** Berg stenkirke **·** Berg trekirke **·** Hedrum **·** Hem **·** Hvarnes **·** Kjose **·** Kvelde **·** Langestrand **·** Larvik **·** Nanset **·** Stavern **·** Styrvoll **·** Svarstad **·** Tanum **·** Tjølling **·** Østre Halsen |
**Paratyfus** (eller *paratyfoidfeber*) er en sykdom som er forårsaket av bakterien *Salmonella paratyphi*. Den er hovedsakelig en tarminfeksjon, og smitten overføres gjennom forurenset vann og mat. Kontaktsmitte forekommer også, spesielt i områder med lav hygieniske standard. Sykdommen er beslektet med tyfoidfeber, men har et mildere forløp.

Sykdommen har en inkubasjonstid fra noen dager til flere uker. Den begynner som en akutt betennelse i mage- og tarmsystemet, med diarè og feber. Hvis bakterier kommer over i blodet kan de forårsake blodforgiftning. I sjeldne tilfeller kan bakteriene også angripe hjernehinner, lunger, nyrer og benmarg. Paratyfus behandles med antibiotika.

Det finnes tre forskjellige typer av paratyfus-bakterien; A, B og C. B-typen, som forekommer i Skandinavia, er den minst farlige. De to andre typene finnes hovedsakelig i varmere strøk, som Sør-Europa og tropiske og subtropiske land.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**Jason «Jay» Bouwmeester** (født 27. september 1983 i Edmonton, Alberta) er en canadisk ishockeyspiller som spiller for Calgary Flames. Han har tidligere spilt for Florida Panthers i NHL. Etter 2008/09-sesongen sikret Calgary seg rettigheten til å forhandle frem en kontrakt med Bouwmeester før Free Agent-vinduet åpnet. I retur fikk Florida Panthers rettighetene til Jordan Leopold og et tredjerunde-valg samme år. Bouwmeester signerte en fem-årsavtale med Flames verdt 33 millioner US dollars 30. juni 2009.

Bouwmeester ble draftet som nummer tre i NHL Entry Draft i 2002. Han spilte for Panthers senere det året. Bouwmeester spilte for Team Canada i VM i ishockey 2003 i Finland, og var med på å vinne gullmedalje. Han var også med på Team Canada som i VM i ishockey 2004 vant gullmedalje igjen. I september 2004 spilte Bouwmeester for Team Canada i da de vant World Cup.

8. februar 2006 annonserte Hockey Canada at Bouwmeester skulle spille i OL 2006 for Team Canada som erstatning for skadede Scott Niedermayer. Bouwmeester spilte sin første NHL All-Star-kamp i 2006/07-sesongen. Han var med på Canadas lag som ble olympisk mester under Vinter-OL 2014 i Sotsji.

Referanser
----------

1. ↑  MATTHEW SEKERES (30. juni 2009). «Bouwmeester signs $33-million deal». www.theglobeandmail.com. Besøkt 1. juli 2009.

Eksterne lenker
---------------

* (en) Jay Bouwmeester – Olympedia Rediger på Wikidata

* (en) Jay Bouwmeester – Sports-Reference (OL-resultater – arkivert) Rediger på Wikidata

* (en) Jay Bouwmeester – National Hockey League (NHL) Rediger på Wikidata

* (en) Jay Bouwmeester – Hockeydb.com Rediger på Wikidata

* (en) Jay Bouwmeester – Hockey-Reference.com Rediger på Wikidata

* (en) Jay Bouwmeester – Eliteprospects.com Rediger på Wikidata
**Beretta 1934** (også omtalt som Beretta M1934) er en pistol som ble konstruert av våpenprodusenten Beretta i Italia i 1934.

Våpenet ble mye brukt av de italienske styrker under den andre verdenskrig. Selv om denne pistolen var laget for det militære ble den også solgt på det sivile marked og ble brukt av politiet. Politipistolene er gjerne merket PS for *Pubblica Sicurezza*

Den er en kompakt halvautomatisk pistol som ble gitt ut som standard tjenestepistol til den italienske hæren. Den er i kaliber 9 mm Corto (9 x 17 mm), også kjent som .380 ACP og 9 x 17 mm Browning. Fra året etter ble den også laget i .32 ACP. Den fikk modellnavnet Beretta 1935. Den ble brukt av marinen og flyvåpenet. Både kaliber .380 og kaliber .32 ACP er passende kaliber for masseretardert sluttstykke, en enkel mekanisme som er rimelig å fremstille i forhold til det kraftigere kaliber 9 x 19 mm Luger patronen som krever en mer komplisert og betraktelig dyrere locked-breech-mekanisme.

Beretta 1934 har manuell sikring og 7 skudds magasinkapasitet. Magasinet har en fingerstøtte nederst som gir bedre grep. Den har det karakteristiske åpne glidestykket som Berettapistolene ofte har, og den er laget med relativt få deler og er lett å vedlikeholde.

Den er også kjent for å være mordvåpenet på Mahatma Gandhi. Drapet ble utført av Nathuram Godse.

Beretta 1934 var i produksjon fra 1934 til 1980, og ble produsert i over en million eksemplar.

Eksterne lenker
---------------

* Homepage of Beretta
* Beretta 1934 bilder og informasjon på italiensk

| * v
* d
* r
Italienske infanterivåpen under andre verdenskrig |
| --- |
| Pistoler | Beretta 1934 · Beretta 1935 · Glisenti M1910 |
| Rifler | Carcano M91 |
| Maskinpistoler | MAB 38 · FNAB-43 |
| Maskingevær og større | Breda modello 30 · Breda modello 37 |
| Patroner | .32 ACP · .380 ACP · 6,5 x 52 mm Carcano · 7,92 x 57 mm Mauser · 9 x 19 mm Luger |

Portal: Andre verdenskrig